Brinkola (telesaila)

Brinkola Euskal Telebistako umore eta intrigazko telesaila da. Aupa Etxebeste! filmaren sortzaileak izan ziren Asier Altuna eta Telmo Esnalek zuzenduta dago telesaila. Nagusiki Arroa Goian, baina baita Zumaian eta Miramongo platoetan ere filmatua izan zen. Bertan agertzen ziren aktoreak oro har Wazemank eta Noaoa saioetan aritutako berdinak ziren.

Telesaila nekazari inguruan girotuta dago eta bertan agertzen diren pertsonaiak bereziak eta xelebreak dira. Gainera, aktore gehienek pertsonaia hauetako bat baino gehiago antzezten dituzte.

 Sinopsia 

Brinkola mundutik bereiz bizi den herria da, biztanleek ez dute harremanik kanpoko inorekin. Garai batean trena heltzen zen bertara, baina gaur egun itxita dagoenez, jende gutxiago iristen da herrira. Hori dela-eta, bertako etxe eta herritarren janzkera eta orrazkerak oso zaharkituak geratu dira.

Horretaz gain, tren geltokiaren itxierak herritarrek justizia eta ekonomia beren erara kudeatzea ekarri zuen, guzti hori kontrolatuko zuen Koperatiba bat sortuz. Kanpotarrik ezean herritarrak eskarolaz elikatzen dira, nahiz eta haragijale porrokatuak izan. Kanpoko norbait agertzean aldiz, sekulako tripa-festa egiten dute eta harategia okelez hornitzen dute. Ezbairik gabe Brinkola misterioz betetako herria da.

 Bitxikeriak 

Arestian aipatu bezala, aktore bakoitzak pertsonai bat baino gehiago antzeztu behar zituenez batzuetan arazoak sortzen ziren eszena batean bi pertsonai aldi berean bazeuden. Kasu hauetan aktorea ez zen beste pertsona batek egin behar izaten zuen pertsonaia horietako batena. Produkzio zuzendaria den Ander Sistiagak esaterako, ia pertsonaia guztiak doblatu behar izan zituen, baita emakumeak ere, bere bizar eta guzti.

Telesailaren filmazioa 2008ko irailaren 29tik abenduaren 19 bitartean egin zen eta denbora tarte horretan ez zuten izan eguraldia lagun. Bi egunetan soilik izan zuten ateri eguna eta elurrak ere bisita egin zien abenduan.

 Atalak 
AtalakIzenburuaEmisio dataAudientziaIkusleakKuota (eusk.)1Eskarola2009ko apirilaren 19a2Oinalak2009ko apirilaren 26a3Akersoro2009ko maiatzaren 3a4Kia2009ko maiatzaren 10a5Komerianteak2009ko maiatzaren 23a6Manuel2009ko maiatzaren 30a7Beti Manuel2009ko ekainaren 6a8Karabana2009ko ekainaren 14a9Antzua2009ko ekainaren 21a10Razionamendua2009ko ekainaren 28a11Mantxa2009ko uztailaren 5a12Roman2009ko uztailaren 12a13Jai2009ko uztailaren 19a

 Pertsonaiak 
 Anjel Alkain:
 Xalbador (Koperatibako kidea eta txokoaren jabea)
 Luixa (Martinen ama)
 Petri (petrikiloa)
 Jon Iraola:
 Martin (harakina eta Koperatibako kidea)
 Martzial (Jaxinto eta Ttikiyarekin batera piezetaz arduratzen da)
 Mikel Pagadizabal:
 Bittori (Xalbadorren arreba eta Doloxen bixkia)
 Jaxinto (Martzial eta Ttikiyarekin batera piezetaz arduratzen da)
 Mikel Laskurain:
 On Ramon (lehen apaiza)
 Manuel (herrira etorritako belarjalea)
 Ainere Tolosa:
 Fina (ile-apaintzailea eta Markoren emaztea)
 Egoitz Lasa:
 Marko (Koperatibako kidea)
 Maixabel (Remigioren alarguna)
 Iñake Irastorza:
 Rufina (Koperatibako kidea eta ultramarinosen jabea den elbarria)
 Brinkola txiki (bertsolari eroa)
 Anartz Zuazua:
 On Ramon (bigarren apaiza)
 Dolox (Xalbadorren arreba eta Bittoriren bixkia)
 Ixabel Agirresarobe:
 Ines (Rufinaren alaba)
 Petra (petrikiloaren emaztea eta herriko eskolako irakaslea)
 Roman (burua galdu eta etxetik irteten ez den brinkolarra)
 Pedro Arizaga:
 TTikiya (Martzial eta Jaxintorekin batera piezetaz arduratzen da eta Pakita oiloa du beti berekin)

 Erreferentziak 

 Kanpo estekak 
 Brinkolako atal guztiak ikusgai Eitb.eus-en

Kategoria:Euskaraz egindako telesailak
Kategoria:Euskal Herriko telesailak
Kategoria:Euskal Telebistan emititutako telesailak
Kategoria:ETB1eko saioak
Kategoria:Euskal Herrian girotutako telesailak
Kategoria:Umorezko telesailak